Fransch, Chet James Paul (2016-12)
AFRIKAANSE OPSOMMING: "…hout gekerf deur die mes van omstandigheid…"?: Kaapse Verkragters en Verkragting in Suid-Afrika, c. 1910-1980, ondersoek die idee dat verkragters of 'n produk is van 'n inherente of aangebore aard, en/of dat hulle deur hulle omgewing gevorm word om dade van verkragtig te pleeg. Dit probeer ook om die veranderende definisies, motiverings, regverdigings en rasionaliserings wat deur teoretici, politici, regsgeleerdes, die mediese professie, die samelewing, gemeenskappe, gesinne, verkragtingslagoffers en verkragters gegee word, te kontekstualiseer. Die sentrale vraagstuk is 'n effense aanpassing van dié van Joanna Bourke, "wie was die verkragters in die Kaap?", "hoekom het hulle gedoen wat hulle gedoen het?" en "hoe eie is hulle aan die Kaap?" Deur die kontekstualisering van bestaande studies oor verkragting met verslae verkrygbaar in die ryk en omvattende primêre argiewe, word Kaapse verkragters nie slegs geplaas, gedefinieer, en verklaar nie, maar word hulle ook gekontekstualiseer binne breër Suid-Afrikaanse en globale kategorieë van verkragters in wat ontvou as 'n geskiedenis van omstrede (en soms mededingende) begrippe van konsensuele seks, seksualiteit, en nie-konsensuele seksuele geweld.
Please refer to this item in SUNScholar by using the following persistent URL: http://hdl.handle.net/10019.1/100239